لعب الفيديو جيمز بقى شغلانة حقيقية دلوقتي. اللاعيبة ممكن يكسبوا فلوس كتير. بيتنافسوا قدام آلاف المشجعين في الملاعب، وملايين تانية بتتابع اونلاين.
من ٤٠ سنة أول منافسة معروفة (لعب Spacewar في Stanford University في امريكا) كانت الجايزة الأولى فيها مجلة. في ٢٠١٤ البطولة العالمية لـ Dota 2 كانت جايزتها تقريباً ١١ مليون دولار و١٠,٠٠٠ مشجع شافوا لايف لما الفريق الصيني كسب الجايزة الأولى.
السنة اللي فاتت كمان شافت أول ملاعب إلكترونية بتفتح في امريكا واستاد للألعاب الإلكترونية بيساع ١٥,٠٠٠ متفرج في الصين، وتقرير الرياضات الإلكترونية على شبكة ESPN، ومنحة دراسية للرياضات الإلكترونية بقيمة ٤٥٠,٠٠٠ دولار قدمتها Robert Morris University في Chicago.
لو عندك فوق ٣٠ سنة، على الأغلب مش هتعرف، بشكل مباشر، إلا لو صدف إنك لاعب متعصب لأشهر ألعاب الرياضات الإلكترونية. لكن عيالك أو أحفادك عارفين. هما عارفين اللاعيبة من أسماء الجيمنج بتاعتهم وبيتمنوا يمشوا على خطى أبطالهم في عالم الألعاب.
لعب الفيديو جيمز بقى إيه دلوقتي؟
شغلانة. رياضة. هواية. منافسة.